

**Қазақстан Республикасы Үкіметінің кейбір шешімдеріне өзгерістер енгізу және күші жойылған деп тану туралы**

Қазақстан Республикасы Үкіметінің Қаулысы 1998 жылғы 18 желтоқсан N 1299

      Қазақстан Республикасы Үкіметінің "Қазақстан Республикасының Радиоэлектроника және байланыс жөніндегі ұлттық орталығы" акционерлік қоғамын құру туралы" 1998 жылғы 24 шілдедегі N 691 P980691\_ қаулысына сәйкес Қазақстан Республикасының Үкіметі қаулы етеді:

      1. Қазақстан Республикасы Үкіметінің мына шешімдеріне өзгерістер енгізілсін:

      1) Қазақстан Республикасы Үкіметінің "Республикалық нысаналы ғылыми-техникалық бағдарламаның негізгі тапсырмалары мен көрсеткіштері туралы" 1997 жылғы 20 маусымдағы N 1002 P971002\_ қаулысына:

      көрсетілген қаулымен бекітілген "Телекоммуникациялар мен байланыстың қазіргі заманғы жүйелерін құру" республикалық нысаналы ғылыми-техникалық бағдарламасының 1997-2000 жылдарға арналған негізгі тапсырмалары мен көрсеткіштерінде:

      6-тарауда:

      екінші абзацтағы "Радиоэлектроника және байланыс жөніндегі ұлттық орталықтың (РЭБ ҰО)" деген сөздер "Қазақстан Республикасының Радиоэлектроника және байланыс жөніндегі ұлттық орталығы" акционерлік қоғамының ("РЭБ ҰО" АҚ)" деген сөздермен ауыстырылсын;

      үшінші абзац мынадай редакцияда жазылсын:

      "РЭБ ҰО" АҚ жүргізілетін ғылыми-зерттеу жұмыстарынан бастап түпкілікті өнімді шығаруға және оны сатуға дейінгі ғылыми-техникалық қызмет желісінің үзіліссіздігін қамтамасыз ететін ғылыми-техникалық және өндірістік инфрақұрылымға ие болады";

      7-тараудағы "Қазақстан Республикасының Радиоэлектроника және байланыс жөніндегі Ұлттық орталығы" деген сөздер "РЭБ ҰО" АҚ" деген сөздермен ауыстырылсын;

      2) Қазақстан Республикасы Үкіметінің "Ақпаратты қорғау жөніндегі ұлттық стандарттардың сақталуына бақылау жасаудың тәртібі туралы" 1998 жылғы 3 маусымдағы N 507 P980507\_ қаулысына:

      1-тармақтағы "Қазақстан Республикасының Ғылым министрлігі - Ғылым академиясының жанындағы Радиоэлектроника және байланыс ұлттық орталығы" деген сөздер "Қазақстан Республикасының Радиоэлектрооника және байланыс жөніндегі ұлттық орталығы" акционерлік қоғамы" деген сөздермен ауыстырылсын;

      3) Қазақстан Республикасы Үкіметінің "Радиожиілік спектрін мемлекеттік мұқтаждар үшін пайдаланудың тәртібі туралы" 1998 жылғы 9 шілдедегі N 652 P980652\_ қаулысына:

      8-тармақтағы "Қазақстан Республикасының радиоэлектроника және байланыс ұлттық орталығы" деген сөздер "Қазақстан Республикасының Радиоэлектроника және байланыс жөніндегі ұлттық орталығы" акционерлік қоғамы" деген сөздермен ауыстырылсын.

      2. Мыналардың:

      1) Қазақстан Республикасы Министрлер Кабинетінің "Қазақстан Республикасының радиоэлектроника мен байланыс жөніндегі Ұлттық орталығының қызметін қамтамасыз ету шаралары туралы" 1994 жылғы 4 қаңтардағы N 8 P940008\_ қаулысының (Қазақстан Республикасының ПҮАЖ-ы, 1994 ж., N 1, 5-құжат);

      2) Қазақстан Республикасы Министрлер Кабинетінің "Сарышаған" сынақ полигонының босаған объектілерін пайдалану жөніндегі кейбір шаралар туралы" 1994 жылғы 11 қазандағы N 1155 P941155\_ қаулысының;

      3) Қазақстан Республикасы Үкіметінің "Қазақстан Республикасының Ұлттық ғылыми орталықтарының қызметі мәселелері жөніндегі Қазақстан Республикасы Үкіметінің кейбір шешімдеріне өзгерістер енгізу туралы" 1996 жылғы 28 желтоқсандағы N 1668 қаулысымен (Қазақстан Республикасының

ПҮАЖ-ы, 1996 ж., N 53, 511-құжат) бекітілген Қазақстан Республикасы

Үкіметінің кейбір шешімдеріне енгізілетін өзгерістердің 4-тармағының күші

жойылған деп танылсын.

     3. Осы қаулы қол қойылған күнінен бастап күшіне енеді және жариялауға

жатады.

     Қазақстан Республикасының

         Премьер-Министрі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК